Punainen kivi

Olin kirjastossa etsimässä kesälukemista. Ajattelin jo, että ei täältä mitään löydy, kunnes käteni osui hyllyn alimmalle riville. Siellä oli vanha kirjekuori. Avasin kuoren ja näin oudon, punaisen kiven. Hetken ihmeteltyäni laitoin kiven taskuuni ja lähdin kotiin tietämättäni mitä tulisi tapahtumaan. Seuraavana aamuna heräsin normaalisti, söin normaalisti, mutta kun katsoin kiveä se ei ollut normaali. Kivi hehkui punaista valoa! Laitoin kiven reppuun ja lähdin kouluun. Kun tulin koulusta kivi hehkui yhä outoa, punaista valoa. Minua ihmetytti se mitä koulussa oli tapahtunut. Minut oli uhattu hakata, mutta jokin oli heittänyt kiusaajat noin 5 metrin päähän minusta viime hetkellä. Seuraavana aamuna luin lehdestä, että ihmisiä oli alkanut katoilla oudosti. Oudonpaa oli se, että katoamiset olivat alkaneet silloin, kun olin löytänyt sen kiven. Lehdessä luki:’’Jo viisi ihmistä kadonnut, poliisi voimaton!’’ Katsoin kiveä ja näin kivessä viisi täplää.Voisiko olla...ei! Eihän se ole mahdollista! Vai onko!?! Oliko kiven sisällä todella ne viisi kadonnutta ihmistä? Oli! Kiven sisällä oli todella ne viisi kadonnutta ihmistä. Vaimeat ’’apua’’ huudot kuuluivat punaisen kiven sisältä. Mietin miten olisin saanut ne ihmiset ulos kivestä. Koitin repiä käsin kiven auki, mutta turhaan. Hain kaapista pihdit ja vasaran, mutta kumpikaan ei tuottanut tulosta. Istuin tuoliini miettimään mitä tehdä seuraavaksi, mutta kun olin juuri nojaamassa pöytään osui käteni marmori- kuuliin, jotka olivat pöydällä. Yksi kuulista tippui kiven päälle. Juuri kun olin ottamassa kuulaa lattialta, kivi halkesi. Viisi ihmistä olivat vapaat punaisen kiven  kirouksesta. Siinä ne viisi: kaksi lasta, kaksi miestä ja yksi nainen nyt seisoivat keskellä huonettani. Otin kiven palat käsiini ja mietimme mitä niille pitäisi tehdä. Laittaisimmeko palat roskikseen vai heittäisimmekö palat läheiseen jokeen? Päädyimme jälkimmäiseen vaihtoehtoon. Kävin hakemassa kaapista metallisen rasian, johonka laitoimme kiven palat. Otimme taksin ja lähdimme rasia kädessä suuntaamaan joelle. Kun olimme perillä maksoimme taksin. Hetken päästä seisoimme sillalla ja katselimme alla virtaavaa jokea. Laatikko, joka oli vielä hetki sitten kädessäni oli nyt virran armoilla. Katsoimme vielä hetken virtaa, jonka jälkeen jokainen meistä lähti omille teilleen.  

Ranskan rannikko 2 vuoden päästä.
Kaksi lasta kävelevät rannalla. He löytävät oudon, metallisen rasian. Lapset kurkistavat sisään...Loppu(ainakin toistaiseksi)